प्रतिभा दिखाने का मौका मिला तो कई छात्रों ने ऐसे मॉडलों की प्रस्तुति दी, कि आयोजक व अतिथि बिना प्रशंसा के नही रह सके। पूर्णानंद इंटर कॉलेज में दो दिवसीय विज्ञान महोत्सव में विज्ञान प्रदर्शनी, विज्ञान मेला व विज्ञान ड्रामा का आयोजन किया गया। नरेन्द्रनगर ब्लाक के विभिन्न स्कूलों के छात्रों ने स्वच्छता, ग्रीन सिटी, विद्युत योजना, उद्योग, स्वास्थ्य, खाद्य उत्पादन आदि को लेकर मॉडलों का प्रदर्शन किया।